Hobro IK vandt fredag aften over SønderjyskE med cifrene 3-2.

En ulykke på motorvejen betød, at kampen fredag aften mellem Hobro IK og SønderjyskE blev udsat. Både spillere og dommere sad fast i trafikken. 20 minutter måtte tilskuerne vente – men kampen var ventetiden værd. Hele fem mål blev der scoret på DS Arena fredag. De tre af dem stod Hobro-spillerne Quincy Antipas, Björn Kopplin og Pål Kirkevold bag, mens målscorerne fra SønderjyskE var Niki Zimling og Mikael Uhre. Det lignede egentlig et resultat på et enkelt point til begge hold, men efter 86 minutter blev et langt indkast ind i straffesparksfeltet til en føring, da Pål Kirkevold scorede til 3-2. I alt var 2074 tilskuere mødt op for at heppe. Hobro ligger fortsat på 2. pladsen i Alka Superligaen.